runetrust/blame-folketinget-dk huggingface dataset:
Anne Grete Holmsgaard (SF), 2007-03-13:
Derfor spiller det også en stor rolle i det forslag til vedtagelse, vi har lagt frem, at sige, at vi vil have, at regeringen nu kommer med en strategi, arbejder for at synliggøre, hvordan man vil arbejde med det her i EU, og ikke bare siger: Godt overstået forårstopmøde, nu kan vi gå videre til næste punkt på dagsordenen.
Özlem Sara Cekic (SF), 2014-10-30:
I forhold til det fremtidige har jeg faktisk svaret Konservative – nu kan jeg forstå, at fru Sophie Løhde ikke har lyttet under hele min tale – at vi også gerne vil tage ansvar for at lave en evaluering, så vi i forligskredsen om 2 år, når evalueringen ligger der, igen kan have en diskussion om at skabe bedre økonomi nu, hvor kommunerne mener, at det kræver flere penge.
Simon Emil Ammitzbøll (LA), 2010-04-09:
Det ligger os generelt ikke så meget på sinde, men sikkerhed er selvfølgelig vigtig, og hvis de drøftelser fører frem til, at der er grund til at skulle stramme op på nogle enkeltelementer for at sørge for, at folk kan gå sikkert og trygt i forlystelsesparker, er vi sådan set også parat til at lave en fælles beretning i Retsudvalget, hvis der skulle være stemning for det.
Brian Mikkelsen (KF), 1999-04-14:
Det Konservative Folkeparti er jo principielt imod amterne og ønsker amterne nedlagt - det skal jeg sige som en anden senator Cato her - men vi vil jo også gerne have undersøgt, om det, at sygeplejerskerne hører sammen med sundhedsuddannelserne i det hele taget og sundhedssystemet, hospitaler osv., vil betyde, at det bliver lidt for uoverskueligt at flytte det over til staten.
Jan Petersen (S), 1998-06-03:
Vi håber så, at vi i næste folketingssamling kan vedtage lovforslaget med bredt flertal, og vi håber også, at hele den proces ender i en lovgivning, som har en fornuftig balance mellem den enkeltes behov for beskyttelse og et logisk krav om, at der i en række tilfælde også er adgang for andre til at behandle personfølsomme oplysninger og personoplysninger i øvrigt.
Lone Dybkjær (RV), 2008-04-02:
Derfor synes jeg, at hvis vi kunne prøve at sætte os sammen og se, om vi kunne finde en lidt bedre form på, hvad der skal dokumenteres hvert år, og hvad for nogle emner vi så kan tage op, ville det være dejligt, og jeg vil bede ministeren om, om hun eventuelt vil snakke med os om det, al den stund at vi ikke kan nå det i dag.
Yildiz Akdogan (S), 2016-03-03:
Tyrkiet er en vigtig alliancepartner for Vesten, ligesom Tyrkiet er officielt kandidatland til EU, og i de her noget svære tider med flygtningestrømme til Europa har Tyrkiet vist sig at være en ret vigtig aktør i forhold til forslag til løsning af flygtningestrømmene til Europa.
Simon Emil Ammitzbøll (RV), 2008-05-16:
Det, der er det vigtigste for Det Radikale Venstre, er sådan set at få nedbragt den vold, der måtte være i familierne, og også at få kvinderne - som det jo oftest er, selvfølgelig kan det også være mænd - til at anmelde den vold, som der er.
Søren Krarup (DF), 2005-11-22:
Der er det, jeg synes, at det er så opmuntrende, at man under den nuværende regering er klar over, at skolens sag ikke er at fylde eleverne med en bestemt holdning, en bestemt politisk, ideologisk holdning, men at lære dem noget, at gøre skolen til et sted, hvor undervisning og ikke mission er det afgørende.
Ulla Tørnæs (V), 2010-05-31:
Jeg synes godt nok, at det er fantastisk her at være vidne til først Socialdemokraterne, som ikke har nogen selvstændig holdning til, hvor lang dagpengeperioden skal være, og nu her efterfølgende SF, der heller ikke vil tage stilling til, hvor lang dagpengeperioden skal være.
Per Stig Møller (KF), 2004-03-17:
Noget af det gode ved, at vi har fået samlet al det udadvendte fra Danmark under ét ministerium, hvor det før var delt ud på flere forskellige steder, er jo, at vi kan kombinere klassisk udviklingsbistand med miljøpolitik, og det er det, vi gør, også ved ressourceforvaltning.
Bent Bøgsted (DF), 2006-01-27:
Men alt i alt synes vi jo, at det er et rigtig godt tiltag, og vi glæder os over, at vi kan hjælpe de private fiskerihavne på den her måde, så de også kan få lidt fremgang, for de var jo netop kommet i klemme måske på grund af tidligere tiders fejlbedømmelser af, hvordan forholdene skulle være.
Rune Lund (EL), 2020-10-30:
Så derfor tror jeg, at debatten om fonden og det, at den kom med i en aftale, kan åbne op, selvfølgelig for, at vi konkret håndterer en mulig krise, hvor den skal aktiveres bedre, men også på længere sigt åbner op for, at vi kan se på de positive muligheder, der også ligger i, at den danske stat kan involvere sig mere i aktivt ejerskab.
Henning Hyllested (EL), 2018-05-18:
Jeg har i mit spørgsmål til fru Mette Hjermind Dencker allerede nævnt kommunalreformen, og jeg synes, det er et rigtig godt initiativ, der kommer fra Socialdemokratiet, om, at vi nok bør sætte os ned og evaluere den og finde ud af, om den måske ikke på nogle punkter skal justeres.
Marianne Jelved (RV), 2006-10-05:
De Venstre- og konservative vælgere, som ikke kan lide den udvikling, Danmark er i nu, hvor Venstre og De Konservative sammen med Dansk Folkeparti forhindrer gode almindelige danske statsborgere i at bo her med deres familie; de Venstre- og konservative vælgere, der godt kan se det perspektivløse ved skattestoppet, og som gerne vil have en skattereform, der skaber 30.000, 40.000, 50.000 flere hænder i arbejde, skal stemme på Det Radikale Venstre.
Jette Gottlieb (EL), 1998-01-23:
Nu er det jo noget, vi har rejst adskillige gange uden held, og om vi ikke har opnået andet, så har vi i hvert fald opnået at rejse en seriøs debat såvel i fagbevægelsen som i arbejdsgiverkredse som i Folketinget, og det er jo en dejlig ting.
Christian Juhl (EL), 2022-04-19:
Og jeg vil sige, at vi gerne vil være med på forslaget, hvis det kan forstås på den måde, at hvis Folketinget i øvrigt tager sig sammen til at beslutte det, så finder vi i fællesskab økonomien, da det jo ikke lige ligger på den flade hånd at finde 25 mia. kr.
Bjarne Laustsen (S), 2003-04-22:
Jeg vil gerne spørge økonomi- og erhvervsministeren, om ikke ministeren er bange for, at der kommer til at mangle kapital til at investere i virksomheder, også i nye virksomheder, i Danmark, hvis man giver fuldstændig frihed og liberaliserer, og at folk eventuelt kunne finde på at investere i udlandet frem for i Danmark.
Ebbe Kalnæs (CD), 2001-01-16:
Men det afgørende var, at den var et godt eksempel på, hvad der sker, når selv en socialdemokratisk regering - og der må man meget undskylde - på væsentlige områder rent styringsmæssigt bruger de bedste nyliberalistiske modeller, hvor styrelse og styrelsesgren og forskellige statslige institutioner bliver sendt ud på egen hånd med resultatkontrakter og andet og får at vide, at de bare skal klare sig selv.
Keld Albrechtsen (EL), 2003-03-21:
Den vidste selvfølgelig godt, at en lang, lang, lang række stater og et flertal i FN's Sikkerhedsråd var uenige med den danske regering og ikke mente, at der var folkeretligt grundlag for krigen, men den ønskede ikke at give Forsvarsudvalget en orientering om de folkeretlige problemer og de folkeretlige synspunkter i andre lande.
Finn Sørensen (EL), 2015-05-19:
Jeg sætter da også pris på, at ordføreren vil have noget mere viden, inden man tager stilling – det er fint nok – men jeg vil bare lige minde ordføreren om, at vi jo sådan set allerede i dag har fået klar besked fra et flertal af partierne, fra regeringen og støttepartier, der siger, at man ikke vil lave om på reglerne, når det drejer sig om ægteskabslignende forhold.
Søren Egge Rasmussen (EL), 2002-05-28:
Der står bl.a. i bemærkningerne til lovforslaget: »Der foreslås en udvidelse af anvendelsesmulighederne for de overflødige landbrugsbygninger ved at fastsætte, at bygningerne uden tilladelse også kan tages i brug til mindre butikker og en bolig.«
Brian Mikkelsen (KF), 2016-05-13:
Der er status for vores samlede økonomi, at Danmarks vækst er i slæbegear, at vi står til at få en af de laveste vækstrater i OECD-landene – den fjerde-femte laveste vækst de kommende 5 år – og at vi i forhold til de omkringliggende lande har en lavere vækst, end de har.
Nanna W. Gotfredsen (M), 2025-01-28:
Grænserne sikrer et personligt ansvar og et efter omstændighederne strafferetligt ansvar i forhold til hadefulde forhånende og nedværdigende ytringer, som jo netop er med til at afspore den offentlige, demokratiske samtale, og som indebærer risiko for, at flere og flere vil afholde sig fra at deltage.
Christian Langballe (DF), 2013-04-25:
Altså, årsagen til, at jeg spørger, er, at jeg selvfølgelig mener, at skulle det ske den dag i morgen eller om ½ år, at den her person fik held med en terrorhandling her i Danmark, så vil det være regeringens og et flertal i Folketingets ansvar, at vedkommende fik statsborgerskab.
Inger Støjberg (V), 2016-04-20:
Jeg tror, at der skal en meget hård tilgang til over for nogle af de imamer, det drejer sig om, og det handler bl.a. om, at der skal ses på, om vi f.eks. kan få lavet en liste, så det sikres, at man ikke kan få lov til at rejse ind i Danmark, hvis man kommer hertil som hadprædikant.
Søren Egge Rasmussen (EL), 2018-05-22:
Jeg har også stillet et andet spørgsmål, hvor det kom frem, at hvis man ser det over en 5-årig periode, har der været et dækningsbidrag på rapsdyrkning på 1.138 kr. i gennemsnit, og det vil så gå ned med 12-15 pct., hvis det var sådan, at man ikke anvender neoniks.
Søren Pape Poulsen (KF), 2019-02-28:
Enhedslisten, Socialistisk Folkeparti og Alternativet har fremsat et beslutningsforslag om en dansk forbudsmodel, der indebærer, at myndighederne skal give afslag på eksport af våben og militært udstyr, hvis eksporten sker til lande, der er kendetegnet ved alvorlige menneskerettighedskrænkelser.
Erling Bonnesen (V), 2008-04-24:
Jeg synes også, jeg kunne konstatere i den foregående sag, at den radikale ordfører blev sådan lidt lang i blikket, da vi nåede ind til kernen i debatten, altså om der nu var nogen lofter og grænser for det - det var der næsten ikke, men det hang lidt sammen med aktivitetsniveauet.
Tom Behnke (KF), 2008-05-08:
Altså, i forhold til at gøre noget andet end at sætte børn og unge i fængsel, for det synes vi sådan set også kan være en dårlig idé, medmindre det er nødvendigt at gøre det, så er der jo allerede i dag mulighed for, at man kan idømme betingede domme med vilkår.
Morten Messerschmidt (DF), 2021-12-21:
Og derfor vil jeg sige, at for os er det altså ganske væsentligt, at vi, når vi i den oprindelige aftale om en klimalov har sat nogle grundprincipper for, hvordan 70-procentsmålet skal nås, så også skeler til det i det hele, altså både det, at der ikke må komme store sociale ubalancer – og jeg tror, ministeren var lidt inde på det tidligere, ved at han ikke ønskede, at uligheden skulle vokse, og jeg tror, at vi tænker lidt det samme, for det er væsentligt – men også det her med, at det jo ikke giver meget klimaeffekt, at vi bliver grønne i Danmark, hvis vi skubber industri til Tyskland eller Polen eller Kina, eller hvor det måtte være, fordi vi gør det dyrt at producere i Danmark.
Camilla Hersom (RV), 2012-10-26:
Vi ved også, at Lægeforeningen i en undersøgelse, de lavede sidste år, kom med det resultat, at det var tid til at udfase behandlingsgarantien og lade den afløse af en fagligt begrundet garanti, hvor alle patienter uanset diagnose skal være udredt inden for maksimalt 1 måned, og herefter skal de behandles efter alvoren af deres sygdom inden for 3 måneder – 3 måneder.
Morten Dahlin (V), 2020-11-24:
Ytringsfrihedskommissionen konkluderede i sin betænkning tilbage i april, at den største trussel mod ytringsfriheden her i landet er, at der er nogle voldsparate grupper og enkeltpersoner, som ikke respekterer andre menneskers ret til at ytre sig, og at der er for mange, der i dag afstår fra den offentlige debat af frygt for terror, vold, trusler og chikane.
Karsten Hønge (SF), 2010-11-12:
Hvordan stiller erhvervslivet sig, når man ikke kan få den uddannede arbejdskraft, sådan at virksomhederne, der er placeret uden for de store byer, ikke kan få den fornødne velkvalificerede arbejdskraft, fordi de unge ikke har gennemført en uddannelse på erhvervsskolerne?
Trine Pertou Mach (EL), 2023-03-30:
Skatteministeren har udtalt til bl.a. finans.dk, at han finder det frustrerende, at man ikke har kunnet finde en model, der inkluderer mellemhandlerne i lovgivningen om indtægtsloftet, og jeg vil gerne igen her – for der er jo en sammenhæng og en mulighed i begge lovforslag – understrege, at det jo også handler om en politisk vilje, der ikke nødvendigvis er i regeringen.
Jann Sjursen (KRF), 2002-02-19:
Det er jo en ambitiøs målsætning og en målsætning, som kræver mere handling end blot ord, og det kræver megen handling og nye midler, hvis ikke denne nye målsætning blot skal blive en række af målsætninger og løfter, som ikke bliver indfriet specielt fra de rige landes side. Derfor er Finance for Development-konferencen vigtig.
Jørgen Poulsen (RV), 2010-11-10:
Jeg står faktisk her med en udskrift af den mail, som i sin tid blev sendt af den daværende kulturminister, Brian Mikkelsen, til den daværende formand, Jørgen Kleener, og her skriver han jo direkte om regeringen, at – og jeg citerer – »de har specielt set sig sure på et par kvindelige værter og Ole Sippel.«
Knud Erik Kirkegaard (KF), 1999-12-07:
I aftaleteksten på side 28 står der, at fremtidig regulering af AUF-bidraget sker ved lov i Folketinget, og så fremgår det altså, at CD tager forbehold over for AOF-bidraget, og at CD ikke er forpligtet til at stemme for fremtidige forhøjelser.
Sophie Hæstorp Andersen (S), 2002-03-15:
Ja det, jeg stadig væk hæfter mig ved, er det her med den politiske prioritering, som ikke er en politisk prioritering i det ene øjeblik, men er en økonomisk prioritering, og så er det alligevel en politisk prioritering, for der blev også sagt, at Videnscenteret var det, der gjorde mindst ondt.
Karsten Lauritzen (V), 2016-02-12:
Jeg tror, det er her i foråret, jeg skal mødes med et par ulandsorganisationer, som er meget optaget af SKAT og udviklingsbistand, og hvordan det danske skattesystem og skattevæsen kan bidrage til det, også i forhold til dobbeltbeskatningsaftaler og andet, og der vil jeg da tage det spørgsmål op, som hr. Rune Lund nævner, med dem.
Hans Andersen (V), 2005-03-16:
Jeg vil gerne spørge fru Lone Møller, hvilke af de her ministerbemyndigelser fru Lone Møller ønsker skal fjernes. For det, jeg har læst mig til, er, at der er måske 8-10 nye, men de omkring 160, der er i denne lov, er jo gamle ministerbemyndigelser, som tidligere socialdemokratiske sundhedsministre har fået gennem årene.
Bjørn Brandenborg (S), 2019-11-14:
Nu kan jeg forstå, at ordføreren er rigtig, rigtig glad for det her forslag i dag, og derfor vil jeg bare lige høre – sådan at vi måske kan viske al tvivl væk – om ordføreren kan fortælle lidt om det her, altså om det handler om, at der i virkeligheden er forskellige holdninger til og meninger om udlændingepolitikken i Venstre, og i så fald om den så har forandret sig.
Hans Andersen (V), 2014-03-13:
Vi får så det principielle svar – eller var det det konkrete svar, for det er jo lidt svært, hvis man sidder og følger med i debatten, at forstå linjen – at nu er det først, når man i Danmark oplever, at det er et nationaløkonomisk problem af en vis størrelsesorden, at der skal ses på det.
Eva Kjer Hansen (V), 2004-11-16:
Jeg står helt bag de retssikkerhedsmæssige initiativer, der lå i forlængelse af førtidspensionsreformen, jeg synes, det er vigtigt, at den pågældende bliver vurderet ud fra en helhedsbetragtning og bliver inddraget i sagsbehandlingen, og derfor tror jeg, at vi med førtidspensionsreformen faktisk har fået et godt grundlag for at tage stilling til, hvorvidt en borger skal tilkendes førtidspension eller ej.
Lars Barfoed (KF), 2011-04-06:
Da Folketinget i 2008 og 2009 gennemførte markante strafskærpelser for våbenbesiddelse og bandekriminalitet, var belægget i Kriminalforsorgen meget lavt, formentlig som en konsekvens af netop implementeringen af politi- og domstolsreformen.
Kristian Jensen (V), 2006-11-15:
I den nuværende overgangsperiode, hvor inddrivelsesområdet har været præget af ressourceknaphed, som følge af at der ikke blev overført så mange ressourcer fra kommunerne til staten, som vi regnede med, har det imidlertid været nødvendigt at foretage en ret skrap prioritering af ressourcerne.
Magni Arge (T), 2016-10-13:
Jeg er godt klar over, at forsvaret ikke er et hjemtaget område, men der findes en Fàmjinerklæring, der tilsiger, at den danske regering skal tage det færøske landsstyre med på råd i særligt vigtige udenrigspolitiske anliggender og derved også forsvarspolitiske anliggender.
Villy Søvndal (SF), 1999-06-16:
Men jeg vil anse det for at være NATO's opgave at sikre, at UCK ikke kommer til at spille en militær rolle. Til hr. Keld Albrechtsen, der i virkeligheden spørger om det samme, nemlig om demilitariseringen er det samme som afvæbningen, og der er jeg igen spændt på udenrigsministerens svar.
Ritt Bjerregaard (S), 2003-04-29:
Man er jo simpelt hen nødt til at have nogle midler, som kommunerne kan søge om og derved gå i gang med nogle af de ordninger, som vi ved børnene har brug for. Vi ved jo også, at det ikke bare er et spørgsmål om, at de spiser for meget, eller at de motionerer for lidt.
Katrine Daugaard (LA), 2024-05-03:
Jeg er ligesom Konservative bekymret i forhold til den her arbejdsgruppe, som regeringen vil nedsætte, for jeg bekymrer mig i hvert fald for, at der er et for stort fokus på exit, og at man desværre ikke lyder til at have arbejdsbetingelserne tilstrækkeligt med.
Margrethe Vestager (RV), 2000-04-05:
Det, som har været vores bestræbelse, og det, som også blev fremlagt som en mulighed under det orienteringsmøde, der blev holdt i forbindelse med udbudsgodkendelserne, var den forlagte undervisning som en mulighed for at udvikle kvaliteten de steder, hvor man ikke kan bære de nye, bredere uddannelser endnu.
Hanne Andersen (S), 1997-11-07:
Jeg tror, forslagsstillerne mener, at de patienter, der ikke kan tilbydes yderligere behandlinger, hvor det alene drejer sig om smertebehandling og pleje, gerne vil være i et mindre hektisk miljø end på en travl sygehusafdeling, hvis hovedopgave det er at behandle og helbrede syge patienter.
Mette Bock (LA), 2013-10-10:
Jeg er en lille smule forundret over Dansk Folkepartis indstilling her, for hvis man ikke går ind for, at vi skal implementere denne ændring, er konsekvensen for os at se, at vi kommer til at opsige vores tilslutning til forordningen, og det vil jo føre Danmark ud i et kaos, som jeg simpelt hen ikke kan forstå at et parti som Dansk Folkeparti faktisk ønsker.
Kim Mortensen (S), 2008-11-12:
Det er Socialdemokratiets opfattelse, at Danmark betaler en høj pris for at opretholde de danske undtagelser i almindelighed, og det er Socialdemokratiets opfattelse, at vi i særdeleshed, når vi taler om eurosamarbejdet, betaler en større og større politisk pris, efterhånden som eurolandenes samarbejde bliver mere og mere etableret.
Brian Mikkelsen (KF), 1999-04-29:
Hvis man så skal diskutere, hvad konsekvenserne af det her skal være, så mener vi fra konservativ side, at den debat, der har været de sidste par år herinde, ude i samfundet, skolerne imellem, har vist, at der er behov for en overordnet reform af det danske voksenefteruddannelsessystem.
Bent Bøgsted (DF), 2012-11-27:
Der er det specielle ved jobrotationsordningen, at den mange gange er stærkt medvirkende til, at folk får fodfæste på arbejdsmarkedet, når virksomheden bruger den til at opkvalificere deres medarbejdere og så ad den vej får nogle andre ind i job, som dermed også får noget erfaring på arbejdsmarkedet og stor mulighed for at få job i den virksomhed, de er kommet i jobrotationstilbud i.
Tina Nedergaard (V), 2009-10-08:
Men jeg synes, det er en beklagelig beskrivelse af danskerne, og jeg håber bestemt, at der fortsat er nogle, der ønsker at følge med i debatterne herinde, for jeg tror ikke, der er ret mange danskere, der kan genkende det meget, meget triste, kedelige billede, der blev tegnet af den danske befolkning.
Frederik Nørgaard (S), 1997-12-16:
Men skræller man denne forklaring bort, så står der tilbage, at V og K ønsker, at der fremover skal være mulighed for at give et tilskud til dem, som dyrker SFL-områderne på en nænsom måde, og så samtidig ønsker, at der også kan plantes læhegn med tilskud i de samme områder, læhegn, hvor der må sprøjtes med pesticider.
Jørn Jespersen (SF), 2002-05-21:
Hvis det sidste er tilfældet, kunne jeg godt tænke mig en konkretisering af, hvad regeringen har tænkt sig at gøre for at leve op til den højt priste frihandel, som vi alle sammen er enige om indtil videre. Tilsvarende med ulandsbistanden: Er Venstre enig i, at alle lande burde leve op til deres løfter om at give 0,7 pct., fordi der er behov for det?
Thomas Danielsen (V), 2018-12-05:
Grunden til, at vi gør det her, hele bagtanken derved, er jo, at vi i højere grad herved motiverer til at sikre, at man tænker billig og grøn omstilling ude på værkerne, frem for, som vi har set i nogle tilfælde, at man har haft meget fokus på at udbygge fjernvarmeområdet.
Ellen Trane Nørby (V), 2022-04-22:
Derfor vil jeg egentlig også bare kvittere for, at Dansk Folkeparti ligesom os har været med til at kæmpe den kamp, for det betyder utrolig meget, hvad enten man befinder sig i Assens, Tønder eller Grindsted eller nogle af de andre steder, hvor det virkelig ville betyde ikke bare småpenge, men jo millioner i forskel, hvis skolerne dér havde været stx'er i stedet for.
Elisabeth Geday (RV), 2005-03-01:
Jeg har specielt hæftet mig ved, at begge organisationer fremhæver, at det er et beskyttelsesforslag, altså et forslag, som forbedrer arbejdsmiljøet for chaufførerne, fordi de ikke vil blive udsat for helt så lange arbejdstider, som de bliver i dag, og at det desuden er et forslag, som øger trafiksikkerheden.
Charlotte Antonsen (V), 1999-05-05:
Det er da klart, at man som organisation gerne vil bestemme selv, og vi kan da godt forstå, at man ikke ønsker at blive sammenkædet. Men her i huset er vi jo nødt til at forsøge at se tingene lidt fra et samfundssynspunkt, og som det lige er blevet sagt af den foregående ordfører, hr. Hækkerup, er problemet i et kompliceret samfund som det danske, at selv et lille område, f.eks. PROSA på edb-området kan lamme hele samfundet.
Jørgen Winther (V), 2000-03-02:
Men sådan er det jo med etiske spørgsmål, og vi, der har siddet i Folketinget i flere år, kan huske flere debatter om det her, hvor der har været talrige ændringsforslag, og hvor der har været mange forskellige måder at stemme på på kryds og tværs af partierne. Jeg synes selv, at det er et meget fornuftigt forslag.
Morten Messerschmidt (DF), 2008-05-09:
Men vi fastholder det selvfølgelig kun i et sådant omfang, at kan vi i udvalgsbehandlingen finde frem til en del af forslaget, som kan vedtages, at kan vi efter de, som jeg hørte det, relativt positive meldinger, som kom fra fru Karen Hækkerup, fru Margrethe Vestager og andre, blive enige om blot en del af undersøgelsen, er det et skridt fremad og et skridt, vi er villige til at tage.
Per Stig Møller (KF), 2001-05-17:
Vi vil selvfølgelig være med til at bringe Rusland for Menneskerettighedsdomstolen, fordi det er vigtigt, at Rusland kan stå til ansvar for de forbrydelser mod menneskeheden, som er begået, og som de jo - og det er jo pointen for mig - ikke selv gør noget ved.
Per Stig Møller (KF), 2003-12-02:
Der er jo hele tiden fremskridt i f.eks. vandforsyning, der er fremskridt i handelen, der er fremskridt i markederne, der er fremskridt med skoler og universiteter, og alle disse fremskridt betyder jo selvfølgelig, at den guerilla, der vil forhindre fremskridtene, slår kraftigere til. Sådan er det jo.
Søren Espersen (DF), 2013-12-19:
Dansk Folkeparti har efter førstebehandlingen stillet en lang række spørgsmål til udenrigsministeren, som ministeren nu har svaret på, og hvor vi har fået bekræftet vores bange anelser om, at det er en særdeles farlig mission, Folketingets flertal nu sender vore 20 soldater af sted på.
Lisbeth Bech Poulsen (SF), 2016-05-10:
Det ville betyde, at man over en lang årrække på 8 år ville omstille erhvervet og sige: Nu gør vi op med det her; man skal selvfølgelig kunne fiske, men kvoterne tilhører samfundet, fordi de fisk, der er i de danske farvande, tilhører danskerne.